
RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr. 119/2007 privind măsurile pentru combaterea întârzierii executării obligaţiilor de plată rezultate din contracte comerciale
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi împreună cu Comisia pentru buget, finanţe şi banci, au fost sesizate spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 119/2007 privind măsurile pentru combaterea întârzierii executării obligaţiilor de plată rezultate din contracte comerciale, trimis cu adresa nr. PL.x – 34 din 13 februarie 2008 şi înregistrat sub nr. 31/70 din  14.02.2008 şi respectiv, 22/24 din 13 februarie 2008.
Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 1 din  Regulamentul Camerei Deputaţilor, republicat.

Senatul, în calitate de primă Cameră sesizată, a adoptat proiectul de lege în şedinţa din 6 februarie 2008.
Consiliul Legislativ  a avizat favorabil proiectul de ordonanţă de urgenţă, cu observaţii şi propuneri, conform avizului nr.1427 /16.10.2007.

Obiectul de reglementare al proiectului de lege supus dezbaterii îl constituie aprobarea Ordonanţei de urgenţă a Guvernului nr. 119/2007 privind măsurile pentru combaterea întârzierii executării obligaţiilor de plată rezultate din contracte comerciale , act normativ ce vizează adoptarea unor măsuri pentru combaterea întârzierii executării obligaţiilor de plată rezultate din contracte comerciale, având în vedere angajamentele asumate de România prin Tratatul de aderare la Uniunea Europeană.

La dezbaterile Comisiei au participat, în calitate de invitaţi, domnul Gheorghe Mocuţa, secretar de stat în Ministerul Justiţiei şi doamna Claudia Roşianu, consilier in cadrul aceluiaşi minister.
În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat expunerea de motive şi proiectul de lege supus aprobării, în şedinţa din 18  martie 2008, iar Comisia pentru buget, finanţe şi banci în şedinţa din 15 aprilie 2008
La lucrările Comisiei juridice, de disciplină şi imunităţi, din totalul de 28 de membrii, au fost prezenţi 19 deputaţi, iar la lucrările Comisiei de buget, finanţe şi bănci, din totalul de 28 membri, au fost prezenţi 23 deputaţi.
În urma dezbaterii, membrii Comisiei au hotarât cu majoritate de voturi, (un vot împotriva şi o abţinere) ca proiectul de Lege pentru aprobarea Ordonanţei de urgenţă a Guvernului nr. 119/2007 privind măsurile pentru combaterea întârzierii executării obligaţiilor de plată rezultate din contracte comerciale, să fie supus, spre dezbatere şi adoptare, plenului Camerei Deputaţilor, cu amendamente admise, cuprinse în Anexa la prezentul Raport comun. 

      În raport de obiectul şi conţinutul său, proiectul de lege face parte din categoria legilor ordinare.

                               PREŞEDINTE,               



PREŞEDINTE,

                               Sergiu Andon                                                        Aurel Gubandru



 SECRETAR,                                                           SECRETAR,



 George Băeşu                                                          Radu Drăguş
Consilier: 
Dr. George Cucu                                                                                                                                                                                                  
ANEXA
PLx – 34/2008
    A M E N D A M E N T E      A D M I S E

	Nr.

crt.


	Text 

OUG 119/2007


	Text

adoptat de Senat
	Amendamente

admise/autorul
	Motivaţia

	1.
	________________
	Titlul legii

LEGE

pentru aprobarea Ordonanţei de urgenţă a Guvernului nr. 119/2007 privind măsurile pentru combaterea întârzierii executării obligaţiilor de plată rezultate din contracte comerciale
	Nemodificat
	

	2.
	________________
	Articol unic.–Se aprobă Ordonanţa de urgenţă a Guvernului nr.119 din 24 octombrie 2007 privind măsurile pentru combaterea întârzierii executării obligaţiilor de plată rezultate din contracte comerciale, publicată în Monitorul Oficial al României, Partea I, nr. 738 din 31 octombrie 2007, cu următoarele modificări şi completări:
	Nemodificat
	

	3.
	Titlul OUG

ORDONANŢĂ DE URGENŢĂ

privind măsurile pentru combaterea întârzierii executării obligaţiilor de plată rezultate din contracte comerciale
	Nemodificat


	Nemodificat
	

	4.
	CAPITOLUL I

Definiţii 
	Nemodificat


	Nemodificat
	

	5.
	Art.1. – În sensul prezentei ordonanţe de urgenţă, termenii şi expresiile de mai jos au următoarele semnificaţii:

1. contract comercial  reprezintă contractul încheiat între comercianţi ori între aceştia şi o autoritate contractantă, avînd ca obiect furnizarea unor bunuri sau prestarea de servicii contra unui preţ constând într-o sumă de bani;
	Nemodificat
Nemodificat


	Nemodificat

pct. 1 - Nemodificat


	

	6.
	2.  autoritate contractantă reprezintă:

a) orice autoritate publică a statului român sau a unui stat membru a Uniunii Europene, care acţionează la nivel central, regional ori local;

b) orice organism de drept public, altul decât cele prevăzute la lit.a), cu personalitate juridică ,care a fost înfiinţat pentru a satisface nevoi de interes general, fără caracter comercial, şi care se află în cel puţin una dintre următoarele situaţii:

- este finanţat, în majoritate, de către o autoritate contractantă, astfel cum este definită la lit.a);

- se află în subordinea sau este supusă controlului unei autorităţi contractante, astfel cum este definită la litera a) sau b);
    - în componenţa consiliului de administraţie ori, după caz, a consiliului de supraveghere şi directoratului mai mult de jumătate din numărul membrilor sunt numiţi de o autoritate contractantă, astfel cum este definită la lit. a);
c) orice asociere formată de una sau mai multe autorităţi contractante dintre cele prevăzute la lit.a) sau b);

_________

____________


	Nemodificat


	1. La articolul 1, punctul 2 se modifică şi va avea următorul cuprins:

2.  autoritate contractantă reprezintă:

a) oricare organism al statului - autoritate publică sau instituţie publică – care acţionează la nivel central ori la nivel regional sau local;

b) oricare organism de drept public, altul decât unul dintre cele prevăzute la lit.a), cu personalitate juridică ,care a fost înfiinţat pentru a satisface nevoi de interes general  fără caracter comercial sau industrial şi care se află în cel puţin una dintre următoarele situaţii:

- este finanţat, în majoritate, de către o autoritate contractantă, astfel cum este definită la lit.a), sau de către un alt organism de drept public;

- se află în subordinea sau este supusă controlului unei autorităţi contractante, astfel cum este definită la litera a) sau unui alt organism de drept public;

- în componenţa consiliului de administraţie/organului de conducere sau de supervizare mai mult de jumătate din numărul membrilor  acestuia sunt numiţi de către o autoritate contractantă, astfel cum este definită la lit.a), sau de către un alt organism de drept public;

c) orice asociere formată de una sau mai multe autorităţi contractante dintre cele prevăzute la lit.a) sau b);

d) oricare întreprindere publică ce desfăşoară una sau mai multe dintre activităţile prevăzute la cap.VIII secţiunea 1 din OUG nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, atunci când aceasta atribuie contracte de achiziţie publică sau încheie acorduri-cadru destinate efectuării respectivelor activităţi;

 e) oricare subiect de drept altul decât cele prevăzute la lit.a) – d), care desfăşoară una sau mai multe dintre activităţile  prevăzute la cap.VIII secţiunea 1 din OUG nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare,  în baza unui drept special sau exclusiv, astfel  cum este acesta definit la art.3 lit. k)  din ordonanţa menţionată, acordat de o autoritate competentă, atunci când acesta atribuie contracte de achiziţie publică sau încheie acorduri - cadru destinate efectuării respectivelor activităţi.“ 

Autorii amendamentelor:

Dep. Bivolaru Ion – PSD

Dep. Iancu Iulian – PSD;

Dep. Ciopraga Mircea – PNL;

Dep. Vasile Aurelia – PSD;

Nemodificat


	Definită conform Ordonanţei de Urgenţă nr. 34/2006, art.8.

	7.
	3. întârzierea plăţii reprezintă depăşirea termenului contractual sau legal stabilit pentru executarea obligaţiei de plată a preţului;

4. titlu executoriu reprezintă hotărârea pronunţată de o instanţă  judecătorească sau decizia de plată emisă de altă autoritate competentă, prin care s-a dispus fie plata imediată, fie plata în rate, care permite creditorului să recupereze creanţele de la debitor prin mijloace de executare silită.
	pct. 3 - Nemodificat

pct. 4 - Nemodificat 


	pct. 3 - Nemodificat

pct. 4 - Nemodificat


	

	8.
	Capitolul II

Domeniul de aplicare
	Nemodificat 


	Nemodificat 


	

	9.
	Art. 2 – (1) Prezenta ordonanţă de urgenţă se aplică creanţelor certe, lichide şi exigibile ce reprezintă obligaţii de plată a unor sume de bani care rezultă din contracte comerciale.

                 (2) Nu sunt incluse în sfera de aplicare a prezentei ordonanţe de urgenţă: a) creanţe înscrise la masa credală ăn cadrul unei proceduri de insolvenţă; b) contractele încheiate între comercianţi şi consumatori.
	Nemodificat 


	Nemodificat
	

	10
	CAPITOLUL III

    Dobânda aplicabilă obligaţiilor de plată rezultate din contracte comerciale
	Nemodificat 


	Nemodificat 


	

	11.
	 Art 3 - (1) Creanţa constând în plata preţului produce dobânzi după cum urmează:

    a) în cazul contractelor încheiate între comercianţi, potrivit art. 43 din Codul comercial;

    b) în cazul contractelor încheiate între comercianţi şi o autoritate contractantă, fără a fi necesară punerea în întârziere a debitorului:

    (i) dacă în contract a fost fixat un termen de plată, din ziua următoare acestui termen;

    (ii) dacă data sau termenul de plată nu este fixată/fixat în contract:

    - după 30 de zile de la data primirii de către debitor a facturii sau a oricărei alte asemenea solicitări de plată;

    - dacă data primirii facturii ori a unei solicitări echivalente de plată este incertă, după 30 de zile de la recepţia mărfurilor sau prestarea serviciilor;

    - dacă solicitarea de plată a fost comunicată înainte de a primi mărfurile sau serviciile, la expirarea unui termen de 30 de zile de la primirea mărfurilor sau prestarea serviciilor;

    - dacă legea sau contractul stabileşte o procedură de acceptare ori de verificare, permiţând certificarea conformităţii mărfurilor sau serviciilor, iar debitorul a primit factura ori solicitarea de plată la data verificării sau anterior acestei date, la expirarea unui termen de 30 de zile de la ultima dintre aceste date.

    (2) Creditorul poate să pretindă daune-interese suplimentare pentru toate cheltuielile făcute pentru recuperarea sumelor ca urmare a neexecutării la timp a obligaţiilor de către debitor.

    (3) Este nulă orice convenţie prin care se fixează o obligaţie de punere în întârziere pentru a opera curgerea dobânzilor sau un termen de la care creanţa produce dobânzi mai mare decât cel prevăzut la alin. (1).
	1. La articolul 3, partea introductivă a alineatului (1) va avea următorul cuprins:

Art. 3 – (1) Creanţa produce dobânzi după cum urmează:
Nemodificat 

Nemodificat 

Nemodificat 
Nemodificat 


	2. Nemodificat

Nemodificat

Nemodificat


	Prin introducerea pct. 1, pct. 1 din forma Senatului devine pct. 2.

	12.
	Art. 4

    (1) Părţile sunt libere să stabilească rata dobânzii pentru întârzierea în plata preţului.

    (2) În cazul în care rata dobânzii nu este stabilită prin contract, se va aplica rata dobânzii de referinţă stabilită de Banca Naţională a României. Rata de referinţă în vigoare în prima zi calendaristică a semestrului se aplică în următoarele 6 luni.
	alin. (1) nemodificat
2. La articolul 4, alineatul (2) va avea următorul cuprins:

(2) În cazul în care rata dobânzii nu este stabilită prin contract, se va aplica rata dobânzii de referinţă stabilită de Banca Naţională a României. Rata de referinţă  stabilită pentru prima lună a semestrului se aplică în următoarele 6 luni. 
	3. Nemodificat


	Prin renumerotare, pct. 2 devine pct. 3.

	13.
	CAPITOLUL  4

    Dispoziţii procedurale


	Nemodificat 


	Nemodificat


	

	14.
	Art. 5

    (1) Cererea privind creanţa de plată a preţului se depune la instanţa competentă pentru judecarea fondului cauzei în primă instanţă.

    (2) În cazul litigiilor privitoare la obligaţii de plată rezultând din contracte comerciale nu este necesară parcurgerea, în prealabil, a etapei concilierii directe prevăzute la art. 7201 din Codul de procedură civilă.


	alin (1) - Nemodificat 

alin (2) - Nemodificat 


	Nemodificat

Nemodificat


	

	15
	   .....................................................
	3. La articolul 5, după alineatul (2) se introduc două alineate noi, alin (3) şi (4), cu următorul cuprins:
(3) Cererea privind creanţa de plată a preţului rezultând dintr-un contract de achiziţie publică, de concesiune de lucrări publice sau de servicii se depune la instanţa de contencios administrativ competentă, care va aplica, pentru soluţionarea cauzei, prevederile prezentei ordonanţe de urgenţă.

(4) Judecătorul verifică din oficiu competenţa instanţei, procedând conform legii.
	4. Nemodificat
	Prin renumerotare, pct. 3 devine pct. 4.

	16.
	Art. 6

    (1) Cererea introdusă potrivit prevederilor art. 5 cuprinde:

    a) numele şi domiciliul sau, după caz, denumirea şi sediul creditorului;

    b) numele şi domiciliul debitorului persoană fizică, iar în cazul debitorului persoană juridică, denumirea şi sediul, precum şi, după caz, numărul certificatului de înmatriculare în registrul comerţului, codul fiscal şi contul bancar;

    c) suma ce face obiectul creanţei, temeiul de fapt şi de drept al obligaţiilor de plată, perioada la care se referă acestea, termenul la care trebuia făcută plata şi orice element necesar pentru determinarea datoriei;

    d) semnătura creditorului.

    (2) La cerere se anexează înscrisurile ce atestă cuantumul sumei datorate şi orice alte înscrisuri doveditoare ale acesteia.

    (3) Cererea şi actele anexate la aceasta se depun în copie în atâtea exemplare câte părţi sunt, plus unul pentru instanţă
	Nemodificat 

Nemodificat 

Nemodificat 


	Nemodificat
Nemodificat

Nemodificat
	

	17
	Art. 7

    (1) Pentru soluţionarea cererii, judecătorul dispune citarea părţilor, potrivit dispoziţiilor Codului de procedură civilă referitoare la pricinile urgente, pentru explicaţii şi lămuriri, precum şi pentru a stărui în efectuarea plăţii sumei datorate de debitor ori pentru a se ajunge la o înţelegere a părţilor asupra modalităţilor de plată. Citaţia va fi înmânată părţii cu 3 zile înaintea termenului de judecată.

    (2) Când creditorul învederează că, deşi a făcut tot ce i-a stat în putinţă, nu a izbutit să afle domiciliul sau sediul pârâtului, preşedintele instanţei va dispune citarea acestuia prin publicitate. Afişarea, precum şi publicarea citaţiei în Monitorul Oficial al României, Partea a III-a, sau într-un ziar de largă circulaţie se fac cu 5 zile înainte de data fixată pentru judecată.

    (3) La citaţia pentru debitor se vor anexa, în copie, cererea creditorului şi actele depuse de acesta în dovedirea pretenţiilor.

    (4) În citaţie se va preciza că până cel mai târziu în ziua fixată pentru înfăţişare, debitorul este obligat să depună întâmpinare, sub sancţiunea decăderii din dreptul de a mai propune probe şi de a invoca excepţii, în afara celor de ordine publică. În cazul nedepunerii întâmpinării, instanţa poate considera aceasta ca o recunoaştere a pretenţiilor creditorului.


	Nemodificat 

Nemodificat 

Nemodificat 

Nemodificat 


	Nemodificat

Nemodificat
Nemodificat
Nemodificat
	

	18.
	Art. 8

    (1) În cazul în care creditorul declară că a primit plata sumei datorate, instanţa ia act de această împrejurare printr-o încheiere irevocabilă.

    (2) Dacă creditorul şi debitorul ajung la o înţelegere asupra plăţii, instanţa ia act de aceasta, pronunţând o hotărâre de expedient, potrivit art. 271 din Codul de procedură civilă, care, prin excepţie de la art. 273 din acelaşi cod, este irevocabilă.

    (3) Hotărârea de expedient constituie titlu executoriu.


	Nemodificat 

Nemodificat 

Nemodificat
	Nemodificat

Nemodificat


	

	19.
	Art. 9

    (1) Sub sancţiunea decăderii, debitorul poate contesta creanţa prin întâmpinare.

    (2) În cazul în care debitorul contestă creanţa, instanţa verifică dacă această contestaţie este întemeiată.

    (3) În cazul în care contestaţia este întemeiată, instanţa va respinge cererea creditorului printr-o încheiere irevocabilă. În această situaţie, creditorul poate introduce cerere de chemare în judecată potrivit dreptului comun.


	Nemodificat 

Nemodificat 

Nemodificat 


	Nemodificat


	

	20.
	Art. 10

    (1) În cazul în care, ca urmare a verificării cererii pe baza înscrisurilor depuse, a declaraţiilor părţilor, precum şi a celorlalte probe administrate, constată că cererea este întemeiată, instanţa emite o ordonanţă de plată, în care se precizează suma şi termenul de plată.

    (2) Dacă debitorul recunoaşte o parte a pretenţiilor creditorului, instanţa emite o ordonanţă de plată parţială pentru suma ce corespunde părţii necontestate a creanţei, stabilind termenul de plată.

    (3) Termenul de plată nu va fi mai mic de 10 zile şi nici nu va depăşi 30 de zile de la data comunicării ordonanţei de plată. Judecătorul nu va putea stabili alt termen de plată decât dacă părţile se înţeleg în acest sens.

    (4) Ordonanţa de plată se va comunica fiecărei părţi de îndată, potrivit prevederilor Codului de procedură civilă.


	Nemodificat 

Nemodificat 

Nemodificat 

Nemodificat 


	Nemodificat

Nemodificat

Nemodificat

Nemodificat


	

	21
	Art. 11

    În cazul în care instanţa, examinând probele cauzei, pronunţă o ordonanţă de plată numai pentru o parte din creanţa pretinsă, creditorul poate formula cerere de chemare în judecată potrivit dreptului comun pentru a obţine obligarea debitorului la plata restului datoriei.


	Nemodificat 


	Nemodificat


	

	22.
	Art. 12

    (1) Procedura prevăzută la art. 5 - 8 şi la art. 11 nu va depăşi 90 de zile de la data introducerii cererii creditorului.

    (2) Termenul prevăzut la alin. (2) nu include perioadele de întârziere ce sunt în culpa creditorului.


	4. Articolul 12 va avea următorul cuprins:

Art. 12  - (1) ) Procedura prevăzută la art. 5 - 8 şi la art. 10 nu va depăşi 90 de zile de la data introducerii cererii creditorului.

    (2) Termenul prevăzut la alin. (1) nu include perioadele de întârziere ce sunt în culpa creditorului.


	 5. Nemodificat


	Prin renumerotare, pct. 4 devine pct. 5.

	23.
	Art. 13

    (1) Împotriva ordonanţei de plată debitorul poate formula cerere în anulare.

    (2) Cererea în anulare se soluţionează de către instanţa care a emis ordonanţa de plată.

    (3) Cererea în anulare nu suspendă executarea. Suspendarea va putea fi însă încuviinţată, la cererea debitorului, numai cu dare de cauţiune, al cărei cuantum va fi fixat de instanţă.

    (4) Dacă instanţa învestită admite cererea în anulare, aceasta va anula ordonanţa de plată, pronunţând o hotărâre irevocabilă. Prevederile art. 9 alin. (3) se aplică în mod corespunzător.

    (5) Hotărârea prin care a fost respinsă cererea în anulare este irevocabilă.
	5. La articolul 13, alineatele (1) şi (2) vor avea următorul cuprins:

Art. 13

    (1) Împotriva ordonanţei de plată debitorul poate formula cerere în anulare, în termen de 10 zile de la data comunicării acesteia.
    (2) Cererea în anulare se soluţionează de către instanţa competentă pentru judecarea fondului cauzei în primă instanţă.
 (3) Nemodificat 

(4) Nemodificat 

(5) Nemodificat
	  6. Nemodificat


	Prtin renumerotare, pct. 5 devine pct. 6.

	24.
	Art. 14

    (1) Ordonanţa de plată, devenită irevocabilă ca urmare a neintroducerii sau respingerii cererii în anulare, constituie titlu executoriu.

    (2) Împotriva executării silite a ordonanţei de plată debitorul poate face contestaţie la executare, potrivit dreptului comun. În cadrul contestaţiei nu se pot invoca decât aspecte legate de procedura de executare.


	Nemodificat 

Nemodificat 


	Nemodificat


	

	25.
	Art. 15

    Cererea pentru emiterea ordonanţei de plată prevăzute la art. 12 alin. (1) se timbrează potrivit dispoziţiilor art. 3 lit. o1) din Legea nr. 146/1997 privind taxele judiciare de timbru, cu modificările şi completările ulterioare.


	Nemodificat 


	Nemodificat

